Лахна
Лахна или Лахана (, Лаханас) е село в Гърция, дем Лъгадина, област Централна Македония с 542 жители (2001).

География 
Селото е разположено в северозападните поли на Богданската планина (Вертискос) на около 35 километра североизточно от Солун в прохода между Богданската планина и Карадаг.

История

В Османската империя 

През XIX век Лахна е турско село, числящо се към Лъгадинската каза на Османската империя. В „Етнография на вилаетите Адрианопол, Монастир и Салоника“, издадена в Константинопол в 1878 година и отразяваща статистиката на мъжкото население от 1873 Лахна (Lahna) е показано като село със 108 домакинства и 320 жители турци.

Към 1900 година според статистиката на Васил Кънчов („Македония. Етнография и статистика“) в Лахна живеят 860 души турци.

В Гърция 
През Междусъюзническата война в 1913 година тук се провежда решаваща тежка битка между българските и гръцките войски, в която българските части са разбити и отстъпват. След войната Лахна попада в Гърция. През 20-те години мюсюлманското му население се изселва и в селото са настанени гърци бежанци. Според преброяването от 1928 година Лахна е чисто бежанско село със 135 бежански семейства и 519 души.

В 1969 година в памет на битката при Лахна в селото е създаден военен музей.

В 1952 година е построена църквата „Успение Богородично“.

Личности 
 Починали в Лахна
  Ангел Игнатов, български военен деец, подпоручик, загинал през Междусъюзническа война
  Антон Георгиев Карамалаков, български военен деец, подпоручик, загинал през Междусъюзническа война
  Аристотел Петков, български военен деец, капитан, загинал през Междусъюзническа война
  Владимир Попанастасов (1883 – 1913), български поет и юрист
  Георги Пешков (? – 1913), български революционер
  Иван Г. Гавраилов, български военен деец, майор, загинал през Междусъюзническа война
  Иван Михайлов Маджаров, български военен деец, подпоручик, загинал през Междусъюзническа война
  Илия Ушев Делчев, български военен деец, майор, загинал през Междусъюзническа война
  Мирчо Мирчовски Димитров, български военен деец, поручик, загинал през Междусъюзническа война
  Наум Атанасов Наумов, български военен деец, подпоручик, загинал през Междусъюзническа война
  Михаил Анагностакос (1875 – 1913), гръцки офицер, деец на Гръцката въоръжена пропаганда в Македония
  Яни Михайлов Льолчо, български военен деец, подпоручик, загинал през Междусъюзническа война

Бележки 

Села в дем Лъгадина